Reliance Industries Ltd.: विदेशी निवेश की चिंता से बाजार धड़ाम, सेंसेक्स 560 अंक फिसला | ET Hindi
ईटी हिंदी›मार्केट›शेयर बाजार›विदेशी निवेश की चिंता से बाजार धड़ाम, सेंसेक्स 560 अंक फिसला
Updated: Jul 19, 2019, 04.22 PM IST
शुक्रवार को बाजार में जबर्दस्त बिकवाली देखने को मिली. बाजार को रिलायंस इंडस्ट्रीज के जून तिमाही के नतीजों का इंतजार है.
एडीबी ने भारत की विकास दर के अनुमानों को घटाकर 7 फीसदी कर दिया है.
अभी तक कंपनियों के नतीजों ने बाजार को प्रभावित नहीं किया है.
नई दिल्ली: सप्ताह के अंतिम दिन घरेलू शेयर बाजार में बड़ी गिरावट देखने को मिली. बैंकिंग और एनबीएफसी शेयरों में बिकवाली बाजार पर भारी पड़ी. दरअसल, बाजार विदेशी फंडों के रुख में आए बदलाव से चिंतित है.
उधर, एशियन डेवेलपमेंट बैक (ADB) ने भारत की विकास दर के अनुमानों को घटाकर 7 फीसदी कर दिया है. इसके चलते शुक्रवार को बाजार में जबर्दस्त बिकवाली देखने को मिली.
विदेशी निवेशक लगातार 13 सत्रों से भारतीय बाजार में बिकवाली कर रहे हैं. वित्त मंत्री निर्मला सीतारमण ने अमीर निवेशकों पर बढ़े टैक्स से विदेशी निवेशकों को राहत देने का इनकार कर दिया है.इसका असर विदेशी फंडों पर पड़ा है.
इसे भी पढ़ें: मेरे फैसले भी गलत साबित हुए, लेकिन जल्दबाजी में बेचना ठीक नहीं, बोले पॉरेन्यू वेलियाथ
बाजार को रिलायंस इंडस्ट्रीज के जून तिमाही के नतीजों का इंतजार है. बाजार को देश की सबसे बड़ी कंपनी की ग्रोथ कमजोर रहने की उम्मीद है. अभी तक कंपनियों के नतीजों ने बाजार को प्रभावित नहीं किया है.
शुक्रवार को बीएसई सेंसेक्स 560 अंक या 1.44 फीसदी की भारी गिरावट के साथ 38,337 के स्तर पर बंद हुआ. वहीं, निफ्टी 50 इंडेक्स भी 178 अंक या 1.53 फीसदी का गोता लगाकर 11,419 पर पहुंच गया. हालांकि, मिडकैप इंडेक्स और स्मॉलकैप इंडेक्स ने भी दो-दो फीसदी तक की कमजोरी दर्ज की.
निफ्टी 50 इंडेक्स पर Mahindra & Mahindra के शेयरों ने 4.5 फीसदी का गोता लगाया. इसके बाद Bajaj Finance, Bajaj Finserv, Eicher Motors, IndusInd Bank, Yes Bank, Indiabulls Housing Finance, Tata Motors, Hero Motocorp और GAIL (India) के शेयर सबसे ज्यादा टूटे.
दूसरी तरफ, NTPC के शेयरों ने 2 फीसदी से अधिक की तेजी दर्ज की. इसके अलावा सिर्फ Titan Company, Coal India, Tata Consultancy Services, Power Grid, ONGC और Bharat Petroleum के शेयरों में ही तेजी देखने को मिली.
ऑटो, फार्मा, रियल्टी, FMCG निजी बैंक और सरकारी बैक इंडेक्स के सभी शेयर चढ़ने में विफल रहे. मीडिया और वित्त सेवा इंडेक्स पर दो-दो शेयर बढ़े. निजी बैंकों में RBL बैंक ने 14 फीसदी का गोता लगाया. फार्मा इंडेक्स पर बायोकॉन के शेयर 9 फीसदी तक टूटे.
इसे भी पढ़ें: मुश्किल है पब्लिक शेयरहोल्डिंग के नए नियम को लागू करना, बोला सेबी
शुक्रवार के सत्र के दौरान एनएसई पर सिर्फ 13 कंपनियों के शेयरों ने अपने 52 सप्ताह का उच्चतम स्तर हासिल किया. इसके उलट 388 कंपनियों के शेयर अपने 52-सप्ताह के न्यूनतम स्तर तक फिसले.
निफ्टी 50 इंडेक्स पर सिर्फ सात शेयर हरे, जबकि 43 शेयर लाल निशान के साथ बंद हुए. सेंसेक्स पर सिर्फ चार शेयरों ने तेजी दर्ज की, जबकि शेष 26 शेयरों में गिरावट देखने को मिली. बीएसई पर 668 शेयरों ने मजबूती के साथ और 1,871 शेयरों ने कमजोरी के साथ सप्ताह के कारोबार का अंत किया.
निफ्टी बॅंक 27761.80 -220.65 -0.79%
निफ्टी आइटी 15606.00 8.25 0.05%
निफ्टी 50 10933.40 -83.60 -0.76%
निफ्टी फ़ार्मा 7683.30 -66.40 -0.86%
निफ्टी ऑटो 6989.20 -51.30 -0.73%
जस्ता 30-Sep-2019 1.25 0.68 %
AUD/USD 0.6787 0.0008 0.118005 %
CNY/INR 10.113 -0.044 -0.433196 %
DXY Index 98.201 0.010994 0.011197 %
EUR/INR 79.307 -0.146004 -0.183761 %